Canes-e-hanga-WEB	Amiaue eth sòn establiment coma se jamès auesse hèt ua auta causa; sabie dominar as beuedors damb ua soleta paraula; es sòns braci blancs, tostemp rebussadi, semblauen atirar ara gent de totes es arribes dera Albufèra; era tauèrna anaue ben, e era se mostraue cada dia mès fresca, mès beròia, mès arroganta, coma se de pic auessen entrat en sòn còs totes es riqueses deth marit, que d’eres se’n parlaue en lac damb estonament e enveja.